Gehnäll Persson

Gehnäll Persson (født 21. august 1910, død 16. juli 1976) var en svensk rytter som deltok i de olympiske leker 1948 i London, 1952 i Helsingfors og 1956 i Stockholm.

Persson var med på det svenske laget som i utgangspunktet vant dressurkonkurransen over 100 poeng foran Frankrike under Sommer-OL 1948 i London. Sekretæren i det internasjonale rytterforbundet hadde imidlertid lagt merke til at Persson red i sersjants uniform til tross for at han var påmeldt som offiser. Dette førte til en protest som gjorde at Sverige ble diskvalifisert og fratatt gullmedaljen åtte måneder senere.
Fire år senere ble Persson olympisk mester i hestesport under Sommer-OL 1952 i Helsingfors. Med hesten «Knaust» var han med på det svenske laget som vant lagkonkurransen i dressur foran Sveits og Tyskland. De andre på laget var Henri Saint Cyr på «Master Rufus» og Gustaf Boltenstern på hesten «Krest».

Fire år senere, under Sommer-OL 1956 i Stockholm, vant han en ny gullmedalje med de samme rytterne på laget i lagkonkurransen i dressur.

 OL-medaljer 
 1952  Helsingfors - 16px|Gull Gull i hestesport, dressur  Sverige.
 1956  Stockholm - 16px|Gull Gull i hestesport, dressur  Sverige.

 Referanser 

 Eksterne lenker 


Kategori:Svenske ryttere
Kategori:Deltakere for Sverige under Sommer-OL 1948
Kategori:Ryttere under Sommer-OL 1948
Kategori:Medaljevinnere under Sommer-OL 1952
Kategori:Deltakere for Sverige under Sommer-OL 1952
Kategori:Ryttere under Sommer-OL 1952
Kategori:Medaljevinnere under Sommer-OL 1956
Kategori:Deltakere for Sverige under Sommer-OL 1956
Kategori:Ryttere under Sommer-OL 1956
Kategori:Olympiske mestere for Sverige
Kategori:Fødsler i 1910
Kategori:Dødsfall i 1976
Kategori:Olympiske medaljevinnere i hestesport